*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

Rīgā Nr. 2017.gada \_\_\_.\_\_\_\_\_\_\_\_

.§

**Informatīvais ziņojums “Par vienotās elektroniskās darba laika uzskaites datubāzes turētāju”**

1. Pieņemt zināšanai iesniegto informatīvo ziņojumu.
2. Finanšu ministrijai līdz 2017.gada 1.novembrim sagatavot un iesniegt Saeimai priekšlikumus grozījumiem likumā “Par nodokļiem un nodevām”, nosakot, ka vienotās elektroniskās darba laika uzskaites datu bāzes izveidi un uzturēšanu deleģē un maksu par vienotās elektroniskās darba laika uzskaites datu bāzes izmantošanu nosaka Valsts pārvaldes iekārtas likumā noteiktajā kārtībā. Vienlaikus priekšlikumos grozījumiem likumā “Par nodokļiem un nodevām” iekļaujams deleģējums Ministru kabinetam noteikt vienotās elektroniskās darba laika uzskaites datubāzes izmantošanas maksas pakalpojumu apmēru, maksāšanas kārtību un saņemto līdzekļu izmantošanas kārtību.
3. **Ekonomikas ministrijai** ne vēlāk kā līdz 2018.gada 1.februārim sagatavot un iesniegt Ministru kabinetā Ministru kabineta rīkojuma projektu “Par uzdevuma – izveidot un uzturēt vienoto elektroniskās darba laika uzskaites datu bāzi – deleģēšanu biedrībai “Latvijas Būvuzņēmēju partnerība””, kurā iekļaujams uzdevums **Ekonomikas ministrijai** noslēgt valsts pārvaldes uzdevuma deleģēšanas līgumu ar biedrību “Latvijas Būvuzņēmēju partnerība” un kurā norādāmi galvenie uzdevuma deleģēšanas noteikumi un termiņš.
4. **Ekonomikas ministrijai sadarbībā ar Finanšu ministriju, ievērojot likuma “Par nodokļiem un nodevām” pārejas noteikumu 194.punktā noteikto termiņu, sagatavot un iesniegt Ministru kabinetā Ministru kabineta noteikumu projektu par vienotās elektroniskās darba laika uzskaites datubāzes tehniskajām prasībām, datu apmaiņas noteikumiem un kārtību, kā arī kārtību un apjomu, kādā elektroniskās darba laika uzskaites sistēmas dati sniedzami vienotās elektroniskās darba laika uzskaites datubāzes turētājam**.

Ministru prezidents Māris Kučinskis

Valsts kancelejas direktors Jānis Citskovskis

Finanšu ministre Dana Reizniece-Ozola

Valdmane, 67095524

Marika.Valdmane@fm.gov.lv